Fabriek vir afgode - www.bybelkennis.co.za
by Coen Slabber · Published 02/06/2015 · Updated 19/04/2015
The worst sort of clever men are those who know better than the Bible. —C.H. Spurgeon
The human heart is an idol factory – Johannes Calvyn
Aan onsself oorgelaat, sal ons iets anders as die lewende God aanbid. Daarom is dit belangrik om die onderwerp van afgodery te verstaan. Os Guiness en John Seel sê dat afgodery die probleem is wat die meeste in die Bybel bespreek word. Daarom is dit belangrik dat die geloofsgemeenskap afgode raaksien en vernietig.
Wat is afgodery? Afgodery is as ek iets of iemand in God se plek sit – vals gode. Dit is enigiets wat jy dink vir jou sal gee wat net God vir jou kan gee – vreugde, sekuriteit, vrede, betekenis, identiteit en verlossing. Baie mense glo nie dat afgodery 'n probleem is nie, want ons assosieer dit met heiligdomme, tempels en beelde. Maar afgode van die hart bestaan oral. Dit sluit in dinge soos geld, seks, skoonheid, sukses, ambisie, ens.
In Eksodus 32 lees ons van Israel en die goue kalf. Ons sê gou: "Geen probleem nie – ek aanbid nie 'n bul nie." Maar hierdie storie het met elkeen van ons te doen. Dit gaan hier nie primêr om 'n kalf nie, maar oor die menslike hart.
Ons moenie die bose begeer nie; ons moenie dienaars van afgode word nie. Hier het ons nou 'n storie waaruit ons moet leer. Dit leer vir ons belangrike waarhede. Paulus sê dat ons ook versoek sal word, maar dat ons moet wegvlug van afgodery. Die gode mag verskil, maar die beginsel bly dieselfde: vermy die afgode van jou hart.